CELEX: 62015TN0742
Language: mt
Date: 2015-12-16 00:00:00
Title: Kawża T-742/15 P: Appell ippreżentat fis-16 ta’ Diċembru 2015 minn DD mis-sentenza mogħtija fit-8 ta’ Ottubru 2015 mit-Tribunal għas-Servizz Pubbliku fil-Kawżi magħquda F-106/13 u F-25/14, DD vs FRA

29.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 111/26
            
         Appell ippreżentat fis-16 ta’ Diċembru 2015 minn DD mis-sentenza mogħtija fit-8 ta’ Ottubru 2015 mit-Tribunal għas-Servizz Pubbliku fil-Kawżi magħquda F-106/13 u F-25/14, DD vs FRA
   (Kawża T-742/15 P)
   (2016/C 111/32)
   Lingwa tal-kawża: l-Ingliż
   
      Partijiet
   
   
      Appellant: DD (Vjenna, l-Awstrija) (rappreżentant: L. Levi and M. Vandenbussche, avukati)
   
      Partijiet oħra fil-proċedura: Aġenzija tal-Unjoni Ewropea għad-Drittijiet Fundamentali (FRA)
   
      Talbiet tal-appellant
   
   
               —
            
            
               tannulla parzjalment is-sentenza fil-Kawżi magħquda F-106/13 u F-25/14 tat-8 ta’ Ottubru 2015;
            
         
               —
            
            
               konsegwentement:
               
                           —
                        
                        
                           tannulla ż-żewġ deċiżjonijiet tal-FRA (it-twissija kkontestata u t-terminazzjoni tal-kuntratt) mhux biss għal raġunijiet proċedurali, iżda wkoll għal raġunijiet invokati fil-motivi invokati fir-rikors fl-ewwel istanza;
                        
                     
                           —
                        
                        
                           tagħti lill-appellant kumpens adegwat għad-danni morali kkawżati minn illegalità u irregolarità manifesta tal-investigazzjoni amministrattiva u tad-deċiżjoni li tinħareġ it-twissija. Dawn id-danni morali qed jiġu stmati ex aequo et bono għal EUR 15 000;
                        
                     
                           —
                        
                        
                           tagħti lill-appellant kumpens adegwat għad-danni morali kkawżati mill-proċedura u d-deċiżjoni ta’ terminazzjoni tal-kuntratt irregolari. Dawn id-danni morali qed jiġu stmati ex aequo et bono għal EUR 50 000;
                        
                     
         
               —
            
            
               tikkundanna lill-FRA tbati l-ispejjeż kollha marbuta ma’ dan l-appell
            
         
      Aggravji u argumenti prinċipali
   
   Insostenn tal-appell tagħha, l-appellant jinvoka żewġ aggravji.
   
               1.
            
            
               L-ewwel aggravju jallega li t-Tribunal għs-servizz pubbliku wettaq żbalji ta’ liġi meta eżamina biss t-talba proċedurali ta’ assenza ta’ smigħ li wassal għall-annullament kemm tad-deċiżjoni ta’ twissija kif ukoll tat-terminazzjoni tal-kuntratt, u billi rrifjuta li jeżamina l-motivi l-oħra kollha invokati fir-rikors fl-ewwel istanza. L-appellant jallega li t-Tribunal għas-Servizz Pubbliku wettaq żball ta’ liġi u għamel eżami mhux sħiħ tal-fatti, kiser l-Artikolu 47 tal-Karta tad-drittijiet Fundamentali u kiser l-obbligu ta’ motivazzjoni, kiser il-prinċipju tal-amministrazzjoni tajba tal-ġustizzja, kiser il-prinċipju tal-aspettattivi leġittimi u wettaq żball manifest ta’ evalwazzjoni.
            
         
               2.
            
            
               It-tieni aggravju jallega li t-Tribunal għas-Servizz Pubbliku wettaq żbalji ta’ liġi meta ċaħad it-talbiet tal-appellant għal danni mhux materjali kemm fir-rigward tad-deċiżjoni tat-twissija u kif ukoll id-deċiżjoni ta’ terminazzjoni ta’ kuntratt.
               
                           —
                        
                        
                           It-Tribunal għas-Servizz Pubbliku wettaq żbalji ta’ liġi fir-rigward taċ-ċaħda tat-talba għal danni mhux materjali kkawżati mill-investigazzjoni amministrattiva, wettaq żnaturament tal-provi, għamel eżami mhux sħiħ tal-fatti, għamel evalwazzjoni manifestament żbaljata, kiser il-kunċett ta’ evidenza fir-rigward tal-eżistenza ta’ dannu bħala kundizzjoni għal responsabbiltà mhux kuntrattwali, għamel applikazzjoni żbaljata tal-prinċipju tad-drittijiet tad-difiża u tal-Artikolu 86(2) tar-Regolamenti tal-Persunal tal-Unjoni Ewropea, kiser l-obbligu ta’ motivazzjoni, kiser l-prinċipju tal-aspettattivi leġittimi u kiser l-Artikolu 15 tad-Direttiva 2000/43/KE (1).
                        
                     
                           —
                        
                        
                           It-Tribunal għas-Servizz Pubbliku wettaq żball ta’ liġi billi ċaħad it-talba għal kumpens tad-dannu morali kkawżat mid-deċiżjoni ta’ twissija, wettaq żnaturament tal-provi, wettaq żball manifest ta’ evalwazzjoni, wettaq eżami mhux sħiħ tal-fatti, wettaq żball ta’ liġi fil-kuntest tal-evalwazzjni tad-dannu, kiser l-obbligu ta’ motivazzjoni u kiserl-Artikolu 15 tad-Direttiva 2000/43/KE.
                        
                     
                           —
                        
                        
                           It-Tribunal għas-Servizz Pubbliku wettaq żball ta’ liġi fir-rigward iċ-ċaħda tat-talba għad-danni mhux materjali kkawżati mid-deċiżjoni tat-terminazzjoni, żnaturament tal-provi, wettaq eżami mhux sħiħ tal-fatti, wettaq żball manifest ta’ evalwazzjoni, wettaq żball ta’ liġi fil-kuntest tal-evalwazzjoni tad-danni, kiser l-obbligu ta’ motivazzjoni, kiser il-prinċipju tal-aspettattivi leġittimi u kiser l-Artikolu 15 tad-Direttiva 2000/43/KE.
                        
                     
         
      (1)  Direttiva tal-Kunsill 2000/43/KE tad-29 ta’ Ġunju 2000 li timplimenta l-prinċipju tat-trattament ugwali bejn il-persuni irrespettivament mill-oriġini tar-razza jew etniċità (ĠU Edizzjoni Speċjali bil-Malti, Kapitolu 20, Vol. 1, p. 23).